Jonas Kvalen

Jonas Kvalen (født 6. juni 1992, Volda) er en norsk volleyballspiller. Kvalen har spilt profesjonelt siden 2012 og har spilt i Polen, Belgia, Italia, Sveits, Tyrkia, Emiratene, Japan, Ukraina og Hellas. Sesongen 2025/26 spiller Kvalen i den japanske klubben KUBOTA Spears Osaka. Kvalen spiller som diagonal og kant. Kvalen er også norgesmester i sandvolleyball, og vant gull i NM i 2021 sammen med Mathias Berntsen.

 Landslaget 
Jonas Kvalen har spilt på norske landslag på både junior- og seniornivå. Blant annet i EM-kvalifiseringene i 2014 og 2016. Spesielt i 2016, var Kvalen en viktig bidragsyter på det norske laget. I EM-kvalifiseringen 2025 er Kvalen med på landslaget som kaptein.

 Klubbkarriere 
Karrieren til Kvalen startet i KFUM Volda på Sunnmøre. I moderklubben vant han flere NM-titler på juniornivå. Men på seniornivå meldte han overgang til Førde Volleyballklubb, et av de største volleyballagene i Norge. Med Førde ble Kvalen nordisk mester i 2011. Sommeren 2012 skrev Kvalen sin første proffkontrakt, med den polske proffklubben AZS UWM Olsztyn. Etter ett år i den polske toppserien, returnerte Kvalen til Førde for sesongen 13/14, før han på nytt ble utenlandsproff. Det var den belgiske klubben VC Argex Duvel Puurs som hentet Kvalen sommeren 2014. Sesongen 14/15 i Belgia endte med sjuendeplass i grunnserien og åttendeplass i sluttspillet. For Kvalen personlig ble sesongen en suksess, ettersom han var den nest beste poengplukkeren i belgisk liga. Dette gjorde at den belgiske storklubben Prefaxis Menen hentet ham. Etter en sesong der, som blant annet inneholdt europacupspill, vendte Kvalen sommeren 2016 nesen videre mot Italia og italiensk volleyball. I årene etter dette har Kvalen spilt i en rekke land, og er sammen med Andreas Takvam og Rune Fasteland de norske landslagsspillerne med lengst fartstid som utenlandsproffer.

 Referanser 

 Eksterne lenker 


  Tende håpet for Norge - NRK
  Kvalen satsar i Italia - MøreNytt 
  Kvalen til belgisk volleyball - NRK
  Nytt steg for Kvalen - Sunnmørsposten 

Kategori:Norske volleyballspillere
Kategori:Personer fra Volda kommune